A Bizottság 3564/88/EGK rendelete

(1988. november 16.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1315/88/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a Nómenklatúra Bizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúra szerinti besorolása az említett táblázat 2. oszlopában feltüntetett KN-kód alapján történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. november 16-án.

a Bizottság részéről

Cockfield

alelnök

[1] HL L 123., 1988.5.17., 2. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indokolás |

(1) | (2) | (3) |

1.Körülbelül 9,5 mm vastagságú, lemezes vagy nyújtott polisztirolból készült, legalább 75 cm × 100 cm (30 hüvelyk × 40 hüvelyk) méretű, 9,6 mm (3,8 hüvelyk) összvastagságú, mindkét oldalon papírlappal vagy papírlemezzel fedett könnyű panelek. | 39211100 | A besorolást a Kombinált Nómenklatúra 1., 3b és 6. általános értelmezési szabálya, valamint a 3921 és a 39211100 KN-kód határozza meg. A termék nem sorolható a 48. árucsoportba; alapvető sajátosságait – fizikai jellemzőit, különösen erősségét – alapvetően a műanyag határozza meg, a papír mindössze másodlagos szerepet játszik. |

2.Körülbelül 3,1 mm vastagságú, nyújtott polisztirolrétegből készült, legalább 80 cm × 100 cm (32 hüvelyk × 40 hüvelyk) méretű, 3,2 mm (1/8 hüvelyk) összvastagságú, mindkét oldalon fehér, kaolinnal bevont, mechanikai folyamat során előállított rostokat nem tartalmazó, a 150 g/m2 tömeget meghaladó papírral vagy papírlemezzel fedett könnyű panelek. | 48101200 | A besorolást a Kombinált Nómenklatúra 1., 3. b) és 6. általános értelmezési szabálya, a 48. árucsoport 7. megjegyzése, valamint a 4810, és a 48101200 KN-kód határozza meg. A termék nem sorolható a 39. árucsoportba; alapvető sajátosságait a papír vagy papírlemez összetevő határozza meg, a műanyag réteg mindössze erősítésként szolgál. |

3.29 × 10 cm méretű váltó-formanyomtatványok 100 egységet tartalmazó blokkokban. Nyomtatott szöveget tartalmazó és fejléccel ellátható, kézzel vagy írógéppel kitöltendő formanyomtatványok. | 49070099 | A besorolást a Kombinált Nómenklatúra 1. és 6. általános értelmezési szabálya, valamint a 4907 és a 49070099 KN-kód határozza meg. Ezek az árucikkek a Harmonizált Rendszer, 4907 vámtarifaszám E. részének magyarázó megjegyzéseiben szerepelnek. |

--------------------------------------------------